open-index/open-wikipedia-markdown huggingface dataset:
Aurland kraftverk

**Aurland kraftverk** er et vannkraftverk i Aurland kommune i Vestland.  Kraftverket som er Norges tredje største, startet produksjonen i 1973 og var ferdig utbygget i 1989. Kraftverket benevnes også som **Aurland I**. Peltonturbinene var verdens største i sitt slag da verket ble bygget.

Tre peltonturbiner hver på 280 MW (endret fra 225MW til 280MW etter oppgradering noen år tilbake) utnytter et fall på 870 meter fra magasinet i Viddalsdammen. Tilsiget er på 79 millioner m³ og nedbørfeltet er på 56 km². 

Midlere årsproduksjon er på 2015 GWh. Driftstunnelens lengde er 3&nbsp;km, og magasinkapasiteten er 196 millioner m³. 

Etter å ha bli brukt til kraftproduksjon i Aurland, renner vannet ut i Vassbygdevatnet og brukes i Vangen kraftverk

Anlegget er eid og driftes av E-Co Energi. Statkraft eier en liten del.

Utnyttelsen av vannkraften i Aurlandsdalen og fjellområdene rundt var omstridt og utbyggeren, Oslo Lysverker, måtte justere de opprinnelige planene slik at det ble tatt mere hensyn til naturvern. Utbyggingen var den første der sivil ulydighet mot et stortingsvedtak ble brukt som kampmiddel i forbindelse med vannkraftutbygging.

Fallrettighetene til vassdragene i området ble ervervet av Oslo Lysverker allerede rett etter den andre verdenskrigen, men planlegging av utbygging ble først satt i gang i 1969. 

I sammenheng med utbyggingen ble det bygget vei fra den gang veiløse Aurland og over fjellet til Hol. Veien er i dag fylkesvei 50. Vassbygdetunnelen ble drevet til erstatning for den smale veien på utsiden av berget og noen korte tunneler som var for trange. 

Vannkraftverkene i Aurland omfatter et stort antall kraftverk, magasiner, tunneler  og bekkeinntak. Vannet benyttes flere ganger av kraftverk som ligger i ulik høyde i området. Det ble drevet 118 km tunneler i forbindelse med utbyggingen og dette utgjorde 5,8 millioner m3 masse brukt til fyllingsdammene. Massene som ble fraktet tilsvarer over 300.000 lastebillass.   

## Referanser


## Kilder
* 
* NVE vannkraftdatabase
* Hafslund E-CO
Aurland II kraftverk

**Aurland II kraftverk** er et vannkraftverk i Stonndalen i Aurland kommune i Sogn og Fjordane. 

Det består av 
* Aurland II L kraftverk 
* Aurland II H kraftverk.
Nullsumspill

**Nullsum** beskriver en situasjon der summen av alle deltakeres tap og gevinst er til enhver tid lik null. Gevinst og tap er balansert. Sjakk, Backgammon, Reversi og Go er eksempler på **nullsumspill**. Disse spillene har to deltakere hvor kun én kan vinne. Vinneren får +a poeng, taperen får -a poeng, og summen av alle deltakeres gevinster er lik 0. (a er poengsummen vinneren får.) 

Mange økonomiske situasjoner er ikke nullsumspill, fordi verdifulle varer og tjenester kan lages, ødelegges eller feilplasseres. Hver av disse tilfellene skaper en total som kan være ulik null. **Vinn-vinn**-situasjoner er ikke nullsumspill, da alle deltakere vil ha en sum fortjeneste større enn null. Et eksempel på nullsumspill fra finansverden er valutahandel. En Ponzi-svindel eller et pyramidespill uten omsetning av reelle produkter vil i prinsippet også være nullsumspill.

Konseptet ble først utviklet i spillteorien, og nullsumsituasjoner er ofte kalt nullsumspill. Dette antyder ikke at konseptet eller spillteori kun brukes på hva som er kjent som spill. I nyere tid har begrepet blitt brukt blant annet om internasjonal politikk, og da i konteksten «dette er ikke et nullsumspill».

I 1944 beviste John von Neumann og Oskar Morgenstern at alle nullsumspill med n deltakere er en generalisert form for nullsumspill med to deltakere, og alle ikke-nullsumspill for n deltakere kan reduseres til et nullsumspill for n+1 deltakere, hvor deltaker (n+1) representerer den totale gevinst eller tap. Nullsumspill med to deltakere anses å være kjernen i matematisk spillteori.

## Referanser
Cliff Williams

**Cliff Williams** (født 14. desember 1949 i Romford, England) er bassist i bandet AC/DC. 

Williams overtok som bassist etter at Mark Evans ble sparket i 1977. Williams spiller ofte på Music Man basser, men også Fender Precision har blitt mye benyttet. Når han spiller, bytter han på å spille fingerspill (eksempelvis «Boogie Man») og å spille med plekter. Han spiller blant annet på Ampeg SVT-forsterkere. Før han ble med i AC/DC spilte han i Bandit og Home.  Williams utgjør rytmeseksjonen i bandet sammen med Stevie Young (gitar) og Phil Rudd (trommer).

## Referanser


## Eksterne lenker
* 
* 
*
Red Byron

**Robert «Red» Byron** (født 12. mars 1915, død 11. november 1960) var en NASCAR-fører som hadde stor suksess i sportens tidlige år. Han vant NASCARs første organiserte løp i 1948, og sitt første *Strictly Stock*-løp (forløper til dagens Nextel Cup) i 1949.

## Bakgrunn
Byron var fra Anniston, Alabama og begynte å kjøre billøp i 1932. Tidlig på 1940-tallet hadde han suksess i løp i Talladega, Alabama, men karrieren ble avbrutt da han tjenestegjorde som flymekaniker under 2. verdenskrig. Byrons fly ble skutt ned, og han fikk en skade i venstre ben. Det tok legene nesten to år å reparere benet hans, men til slutt var skaden nesten leget, (men førte til at Byron haltet på venstre ben).

## Racingkarrière
Da han kom tilbake etter krigen returnerte Byron, til tross for haltingen, til racing, og hadde fortsatt suksess. I 1948 ble han en del av den nystartede NASCAR-serien, og mens han kjørte for bileier Raymond Parks vant han det første løpet NASCAR arrangerte, den 15. februar 1948 på Daytona Beach Road Course. Dette var en av elleve seire for Byron den sesongen.

I 1949 begynte Byron å kjøre i NASCARs nystartede serie *Strictly Stock*, som senere ble Grand National Series, deretter Winston Cup og i nyere tid Nextel Cup. Med Parks som eier hadde Red stor suksess i den åtte løp lange sesongen, og akkurat som i 1948 vant han på Daytona Beach i tillegg til en seier på en jordbane i Martinsville, Virginia. Byron endte sesongen som NASCARs første seriemester.

Byron kjørte kun sporadisk etter sine to mesterskap.

## Livet etter kjøringen
Sviktende helse tvang Byron til å legge racing på hylla i 1951, men han var fortsatt aktiv i miljøet. Han arbeidet med Briggs Cunningham, som forsøkte å utvikle en amerikansk sportsbil som kunne vinne Grand Prix-løp, før han ble manager for et Corvette-lag med samme mål. Ingen av prosjektene lykkes, men Byron holdt seg til sportsbiler. Da han døde av hjerteattakk på et hotellrom i Chicago den 11. november 1960, i en alder av 45, ledet han et lag i konkurransen *Sports Car Club of America*.

## Priser
Til tross for hans korte karriere ble Byron valgt inn i *National Motorsports Hall of Fame* i 1966. I 1998 ble han valgt som en av NASCARs 50 beste førere.

## Eksterne lenker
*
Marshall Teague

**Marshall Teague** (født 22. februar 1922, død 11. februar 1959) var en amerikansk racerfører. Han konkurrerte først i NASCAR, og senere som Formel 1-fører i Indianapolis 500.

Han fikk tilnavnet «Kongen av stranda» (*en. «King of the Beach»*) for sine resultater på banen i Daytona Beach.

Teague konkurrerte i 23 NASCAR Grand National (nå Nextel Cup)-løp fra 1949 til 1952, og vant syv av dem. Teague kom i kontakt med bilfabrikken Hudson ved å reise til Michigan og besøke fabrikken uten noen avtale, og på slutten av besøket forsikret Hudson ham om at de ville stille med sponsing og biler. Kort tid etter besøket ble avtalen formalisert. I sesongene 1951 og 1952 kjørte Teague for Hudson Motor Cars-teamet, og kjørte det han kalte Fabulous Hudson Hornet. Teague hjalp også til med å sette opp den rekkemotoriserte Hudson Hornet slik at den hadde maksimale ytelser. Kombinert med dens lave vekt og tyngdepunkt sørget Hornet for at Teague og de andre Hudson-førerne dominerte sporten fra 1951 til 1954, og kjørte konsekvent bedre rundetider enn førere med større og mer moderne motorer.

I 1953 forlot Teague NASCAR etter en uenighet med NASCAR-stifteren Bill France, og begynte å konkurrere i Formel 1 i stedet. Han deltok i to løp, men fikk null poeng.

Teague døde i et forsøk på en fartsrekord på den nyåpnede Daytona International Speedway den 11. februar 1959, elleve dager før det første Daytona 500-løpet. 

## Eksterne lenker
* 
* NASCAR førerstatistikk (engelsk)
* nascar.com Biografi (engelsk)
* Biografi (engelsk)
Vangen kraftverk

**Vangen kraftverk** (også kalt **Aurland IV**) er et vannkraftverk i Aurland kommune i Vestland.

Kraftverket ble åpnet i 1980 og utnytter vannet i Aurlandselven. Kraftverket er det lavestliggende, og såledest det siste i vassdraget. Kraftverket er kun i drift i vinterhalvåret.

Stasjonen ligger i fjellet ved Onstad på sørsiden av elvemunningen. Avløpet fra kraftstasjonen går ut på 25 meters dype i fjorden slik at ferskvann blandes med det salte vannet i fjorden.

Det er installert en kaplanturbin på 38 MW. Midlere årsproduksjonen er på 105 GWh.

Fallhøyde er 55 meter. Nedslagsfelt 140 km², tilsig 158 millioner m³. Magasinkapasiteten er på 3 millioner m³.

Anlegget er eid og driftes av Hafslund Eco. Statkraft eier en liten del.

## Se også
* Aurlandsdalen
* Aurland kraftverk

## Referanser


## Kilder
* 
* NVE vannkraftdatabase
* Hafslund E-CO
Jim Roper

**Christian D. «Jim» Roper** (født 13. august 1916, død 23. juni 2000) var en amerikansk NASCAR-fører.

## Racingkarrière
Ropers første løpsbil var en ørliten bil han kjøpte i 1944 i en alder av 27. Han kunne ikke bruke den før etter 2. verdenskrig, da all racingaktivitet ble stanset under krigen. Så fort krigen var ferdig, kjørte han en rekke forskjellige biler. Han vant Beacon Championship på CeJay Speedway i Wichita i Kansas i 1947.

Etter at han kjørte gjennom et tregjerde og ut på et blålusern-jorde, og måtte fullføre løpet med bilen stappfull av alfalfa, fikk han tilnavnet «Alfalfa Jim».

## NASCAR-karrière
Roper skal ha fått vite om det første NASCAR-løpet gjennom en tegneserie i lokalavisen. Han overbeviste den lokale bilforhandlere, Millard Clothier, om å la ham kjøre to av bilene til Charlotte for å konkurrere den 19. juni 1949. Roper kom på andreplass bak Glenn Dunnaway, og fullførte 197 av 200 runder. Sjefsinspektør i NASCAR, Al Crisler, diskvalifiserte Dunnaway, fordi bileier Hubert Westmoreland hadde endret chassiset ved å strekke bakfjærene. Dermed fikk Roper seieren i NASCARs første *Strictly Stock* (nå Nextel Cup). Westmoreland saksøkte NASCAR, men dommeren avviste saken.

Han kjørte den samme bilen til en femtendeplass i NASCARs tredje løp, som var hans eneste NASCAR-start bortsett fra det første løpet. Totalt for sesongen 1949 kom han på 16.-plass.

## Skade og slutt på karrieren
Han fortsatte å kjøre andre typer løp, inntil han brakk en ryggvirvel i 1955. Han bestemte seg for å slutte med racing da skadene var leget, og ble senere profesjonell flaggmann og bygget racerbiler. Senere flyttet han til Texas for å bli hestetrener. Den 23. juni 2000 døde han av hjerte- og leverproblemer på grunn av kreft.

## Eksterne lenker
* 
* Førerstatistikk
Đorđe av Jugoslavia (1984)

:*For prins Đorđe av Jugoslavia som levde fra 1887&ndash;1972 se [[Đorđe av Jugoslavia]].*

**Đorđe (eller George] av Jugoslavia** (født 25. mai 1984 i London) er prins av Jugoslavia og Serbia. Han er sønn av Tomislav av Jugoslavia og Linda av Jugoslavia.

## Referanser
Arbeidsmarkedsdepartementet (Sverige)

**Arbeidsmarkedsdepartementet** (*Arbetsmarknadsdepartementet*) er et svensk departement som har ansvar for arbeidsmarkedet og sysselsetting. Departementet ble opprettet i 1974, men fra 1999 til 2006 overtok Næringsdepartementet departementets oppgaver. Arbeidsmarkedsdepartementet ble gjenopprettet av Regjeringen Reinfeldt i 2006. 

Fra 1. januar 2007, da departementet igjen ble opprettet, til 7. juli 2010 var Sven Otto Littorin arbeidsmarkedsminister. Tobias Billström overtok som minister i departementet.
EU-minister

**EU-minister** er et medlem av en regjering med ansvar for landets forhold til EU. 

## EU-ministre i de enkelte land

* Sverige: Sveriges EU-minister er plassert kontoret til Sveriges statsminister.
*Danmark: Europaministeren var en statsrådspost som ble opprettet i 2001. I 2014 ble arbeidsområdet lagt inn under landets utenriksdepartement. Vervet ble gjenopprettet i 2024.
*Irland: Minister of State at the Department of the Taoiseach and the Department of Foreign Affairs with special responsibility for European Affairs; and the Department of Defence. Tittelen *minister of state* indikerer at dette er en tittel av en lavere grad enn en *minister,* men for begge tittelinnehavere gjelder at de er medlemmer av regjeringen.
*Finland: Europa- och ägarstyrningsminister.
*Storbritannia: Minister of State for Europe, North America and Overseas Territories.
*Frankrike: Minister i Ministère de l'Europe et des Affaires étrangères.
*Italia: Ministri per gli affari europei della Repubblica Italiana.
*Norge: Norges EØS- og EU-minister.

## Referanser
Seventh Son

***Seventh Son*** (no. *Sjuende sønn*) er en bok skrevet av den amerikanske forfatteren Orson Scott Card, og ble utgitt i 1987. Boken er den første i *[[The Tales of Alvin Maker]]*-serien, og handler om Alvin Miller, den sjuende sønn av den sjuende sønn.

## Handling
Familien til Alvin er på vandring vestover. Men når de forsøker å krysse Hatrack-elven, prøver en ukjent styrke å forhindre den ennå ufødte Alvin fra å bli født - ettersom Alvin kommer til å bli den syvende sønnen til en syvende sønn. Derfor forsøker utrolige krefter å ødelegge den vognen den gravide fru Miller sitter i. Hennes eldste sønn Vigor blir dødelig såret i denne konfrontasjonen. Men den syvende sønn må være født samtidig de andre seks fremdeles er i live, og Vigor holder seg så vidt i live helt til Alvin blir født. Etter hvert som årene går, unngår Alvin en rekke forsøk fra en ukjent styrke som ønsker å drepe ham. Han får ofte hjelp fra en mystisk beskytter. Alvins far tror at en vann-demon forsøker å drepe Alvin. Når Alvin er syv år gammel, ankommer en ny pastor kalt Thrower, til byen og forsøker å bygge en ny kirke. 

Alvins far nekter å hjelpe, men alle de syv sønnene sine til å bygge kirken. Men når en bjelke plasseres på konstruksjonen år i stykker, tilsynelatende i ferd med å falle på Alvin. Imidlertid brytes bjelken i to, og Alvin overlever - nok et eksempel på guttens nær-døden opplevelser. Når Alvin er 10 år gammel, kommer "Taleswapper" en omreisende historie-forteller til byen. Taleswapper besøker den nye kirken, hvor han mener at alteret har blitt berørt av en ond enhet. Men pastor Thrower kaster ham ut av kirken. 

Taleswapper hjelper til med å sette et navn på den ukjente styrken som forsøker å stoppe Alvin fra å realisere sine sanne krefter: Unmaker. I mellomtiden blir pastor Thrower et verktøy for Unmaker, den onde kraften som hadde berørt alteret. Taleswapper råder Miller-familien til å sende Alvin bort, hvor han kan være trygg. Unmaker klarer til slutt å skade Alvin ved å få en kvernstein til å falle på ham. Taleswapper oppfordrer ham til å helbrede seg selv. Alvin klarer dette, men oppdager at han ikke klarer å helbrede en del av beinet. Alvin blir senere ansatt som lærling hos en smed i Hatrack River hvor han ble født. Den neste boken i serien kalt "Red Prophet" ble publisert  1988.

Fra 1987 til 2003 kom det ut seks bøker i serien, og en til er planlagt.
* *Seventh Son* (1987)
* *Red Prophet* (1988)
* *Prentice Alvin* (1989)
* *Alvin Journeyman* (1995)
* *Heartfire* (1998)
* *The Crystal City* (2003)
* *Master Alvin* (planlagt)

## Eksterne lenker
* Offisielt nettsted for Orson Scott Card
Træningsboken

***Træningsboken*** ble utgitt av *Kristiania Kredsforbund for Idræt* i 1918 på forlaget H. Aschehoug & Co. Boka er en forløper for *[[Idrætsboken]]* og var ment å dekke et raskt økende behov for veiledning innen ulike idretter.

## Innhold
* *Lægens raad til idrætsmanden*, s. 7
* Georg Antonius Brustad: *Boksing*, s. 11
* Olaf Thorsen: *Brytning*, s. 29
* Bj. Christensen: *Cykling*, s. 39
* P. Chr. Andersen: *Fotball*, s. 53
* Olav Rustad: *Fri idræt*, s. 71
* E. Tønsager: *Roning*, s. 135
* R. Wiborg Thune: *Skiløpning*, s. 155
* Yngvar Bryn: *Skøiteløpning*, s. 163
* Oluf M. Skyberg: *Svømming*, s. 179

## Eksterne lenker
* Last ned i fulltekst fra Nasjonalbiblioteket
Glenn Dunnaway

**Henry Glenn Dunnaway** (født 6. juli 1914 i Kings Mountain i North Carolina, død 8. mars 1964) var en amerikansk NASCAR-fører.

## NASCAR-karriere
### 1949
Dunnaway konkurrerte første gang i NASCAR i et *Strictly Stock*-løp (nå Nextel Cup) den 19. juni 1949. Han vant løpet, tre runder foran Jim Roper, men sjefsinspektør Al Crisler diskvalifiserte Dunnaways bil fordi bileieren Hubert Westmoreland hadde strukket fjærene for å bedre kjøreegenskapene, noe som var ulovlig da NASCAR skulle kjøres med helt originale biler. Westmoreland saksøkte NASCAR for  amerikanske dollar, men dommeren John J. Hayes forkastet saken. Dunnaway fikk ikke betalt for løpet, og kom på resultatlisten som sisteplass, nummer 33. Roper ble kreditert med seieren i NASCARs første *Strictly Stock*-løp.

Dunnaway brukte sin egen bil til å konkurrere i fem andre NASCAR-løp i 1949. I sitt andre løp, på Daytona Beach Road Course, kom han på sisteplass, han tok en tredjeplass på Occoneechee Speedway, en niendeplass på Hamburg Speedway og en syvendeplass på Martinsville Speedway. Han kom på niendeplass i NASCAR-sammendraget for sesongen 1949.

## 1950
Han konkurrerte i syv løp i 1950, og tok blant annet en andreplass på Canfield Speedway. Denne sesongen fullførte han tre løp blant de ti første.

## 1951
Han konkurrerte i fem løp i 1951, med to løp blant de ti første. I sesongsammendraget var han på 89.-plass.

## Død
Dunnaway døde i en togovergang i Gastonia den 8. mars 1964.

## Referanser


## Eksterne lenker
* 
* Førerstatistikk
* Historien om NASCARs første løp
Charlotte Speedway

**Charlotte Speedway** var arena for NASCARs første *Strictly Stock*-løp (nå Nextel Cup) den 19. juni 1949.

## Detaljer
Charlotte Speedway var en jordbane på omkring én kilometers lengde.

## NASCAR-historie
Tolv løp ble arrangert på banen mellom 1949 og 1956.

Vinnere på banen:
* Buck Baker (3)
* Curtis Turner (2)
* Herb Thomas (2)
* Jim Roper (1)
* Tim Flock (1)
* Dick Passwater (1)
* Fonty Flock (1)
* Speedy Thompson (1)

### 1949
Bob Flock startet først (pole position). Glenn Dunnaway ble først erklært som vinner, men en inspeksjon av bilen hans etter løpet avslørte at den var utstyrt med ulovlige fjærer, og han ble diskvalifisert. Jim Roper ble erklært den offisielle vinneren av løpet. Dette var den første av bare to løp i Ropers NASCAR-karriere. Andre kjente førere som fullførte blant de ti øverste var Fonty Flock, Red Byron, Tim Flock og Curtis Turner. Sara Christian kom på 14.-plass, og ble dermed den første kvinnen som deltok i NASCAR noen sinne.

## Eksterne lenker
* Banens historie
Martinsville Speedway

**Martinsville Speedway** er en bane som brukes av den amerikanske motorsporten NASCAR, som ligger i Martinsville, Virginia. Banen er 846 meter lang, og dermed den korteste banen i NASCARs Nextel Cup. Banen var også en av de første asfalterte banene i NASCAR, bygget av H. Clay Earles i 1947. Banen blir ofte kalt binders-formet, og har en helning på kun 12° i svingene. Kombinasjonen av lange rettstrekker og flate, smale svinger sørger for at førerne må bremse hardt inn i svingen, og akselerere jevnt ut igjen.

Banen ble bygget og eiet i et samarbeid mellom brødrene Jim og Bill France Jr. og H. Clay Earles, majoritetseieren, sammen med døtrene Dorothy Campbell og Mary Weatherford, samt Dorothy Campbells barn, Sarah Fain og Clay Campbell. I 2004 ble banen solgt til International Speedway Corporation for 192 millioner amerikanske dollar.

Vinnerne av Martinsvilles Nextel Cup og Whelen Modified Tour-løp vinner en bestefarsklokke som trofé i stedet for det vanlige troféet, grunnet Martinsvilles tradisjonelle møbelindustri.

Banen er arena for to løp i Nextel Cup, DirecTV 500 i april og Subway 500 i oktober, i tillegg til løp i Busch Series, Craftsman Truck Series og Late Model Stock Car Series. Banen har planer om å bygge 20&nbsp;000 nye sitteplasser langs den ene strekken, noe som vil øke kapasiteten til mer enn 85&nbsp;000 sitteplasser, men dette har ikke blitt nevnt etter at banen fikk nye eiere i 2004.

## Arrangementer
* NASCAR Nextel Cup – DirecTV 500
* NASCAR Nextel Cup – Subway 500
* NASCAR Busch Series – Goody's 250
* NASCAR Craftsman Truck Series – Kroger 250
* NASCAR Craftsman Truck Series – Kroger 500

## Rekorder
* NASCAR Nextel Cup Kvalifisering: Tony Stewart, 19.306 sek. (157.850 km/t), 2005
* NASCAR Nextel Cup Løp: Jeff Gordon, 3 t. 11 min. 54 sek. (132.325 km/t), 1996
* NASCAR Busch Series Kvalifisering: Clint Bowyer, 19.735 sek. (154.418 km/t), 2006
* NASCAR Busch Series Løp: Harry Gant, 1 t. 20 min. 16 sek. (126.553 km/t), 1991
* NASCAR Craftsman Truck Series Kvalifisering: Rick Crawford, 19.732 sek. (154.442 km/t) 2005
* NASCAR Craftsman Truck Series Løp: Rick Bickle, 1 t. 47 min. 18 sek. (121.177 km/t) 1997

## Eksterne lenker
* Martinsville Speedway offisielle nettsider
* Martinsville Speedway  på NASCAR.com
Næringsdepartementet (Sverige)

**Næringsdepartementet** (*Näringsdepartementet*) er et departement i den svenske regjeringen som har ansvar for primærindustrien, elektronisk kommunikasjon, forskning og utvikling, statlige selskaper, gruve- og mineralpolitikk, informasjonsteknologi, næringsutvikling, regional utviklingspolitikk, skogbruk, transport og infrastruktur og turisme.

Da Ulf Kristerssons regjering tiltrådte i oktober 2022, kunngjorde den at Miljödepartementet ville legges ned og legges under Næringsdepartementet.

## Underliggende etater
* Bergsstaten
* Bolagsverket
* Konkurrensverket
* Lantmäteriet
* Livsmedelsverket
* Patent- och registreringsverket
* Post- och telestyrelsen
* Sametinget
* Skogsstyrelsen
* Sjöfartsverket
* Statens jordbruksverk
* Statens veterinärmedicinska anstalt
* Sveriges geologiska undersökning
* Tillväxtverket
* Trafikverket 
* Transportstyrelsen

## Referanser


## Eksterne lenker
*
Skansen (Bergen)

**Skansen** er et strøk i Bergen i bydelen Bergenhus som har fått navn etter platået med brystvern («skansen») i gråstein som Johan Fredrik Fosswinckel fikk reist foran hovedhuset på Store Bleken gård på 1700-tallet. Strøket ligger i Fjellsidens nordskråning like øst for byens sentrum med grense til strøkene Eidemarken i nord, Fjellet i vest og Kalfaret i sør. Mesteparten av bebyggelsen er villaområder. Hovedveiene er Fjellveien, Skansebakken og Skansemyrsveien.

Skansen brannstasjon ligger like ved den vesle Skansedammen, og er tilhold for buekorpset Skansens Bataljon. Tre av Fløibanens stoppesteder ligger i strøket, og på Skansemyren er det et idrettsanlegg hvor den årlige TineStafetten arrangeres.

Strøket omfatter primært de gamle gårdene; Bleken, Øvre Bleken, Lille Bleken (Endregården), Martensgården, Søndre og Nordre Skansemyr. Navnet Bleken kommer trolig av at området i eldre tider ble brukt til bleking av tøy. Opprinnelig hørte området til kongsgården Alrekstad, men ble senere en del av byens takmark. Med unntak av Endregården, ble Bleken-gårdene kjøpt av Bergen kommune i løpet av årene 1833-79.
  
Strøket omfattes av grunnkretsene Skansen, Skansemyren og Endregården, med til sammen 745 innbyggere 1. januar 2014 og et areal på 0,29&nbsp;km². Området regnes gjerne som en del av «Hødden».

## Referanser


## Eksterne lenker
* 
* 
* 
*  Strøksnavn
*  Fredningsforslag for Skansen brannstasjon og Skansedammen
Buddy Shuman

**Buddy Shuman** (født 8. september 1915, død 13. november 1955) var en fører i den amerikanske motorsporten NASCAR i årene 1951 til 1955.

Shuman tok én seier, fire plasseringer blant topp 5 og 16 plasseringer blant topp 10.

## Eksterne lenker
*
NASCAR Canadian Tire Series

**NASCAR Canadian Tire Series** er en motorsportserie organisert under amerikanske NASCAR siden 2007.

Serien er et resultat av NASCARs oppkjøp av motorsportserien CASCAR i september 2006. Serien er NASCARs fjerde, sammen med Sprint Cup Series, Nationwide Series og Craftsman Truck Series.

## Referanser
Fjellsiden

**Fjellsiden** er betegnelsen på et område i Bergenhus bydel i Bergen, og er bebyggelsen langs vestsiden av Fløyen. Fjellsiden består av «Fjellsiden nord» og «Fjellsiden sør» som har hver sin kommunedelplan. I området inngår flere strøk.

## Eksterne lenker
* Bergen kommune, Fjellsiden nord
* Byantikvaren kulturminnegrunnlag Fjellsiden nord
* Bergen kommune, Fjellsiden sør
* Byantikvaren kulturminnegrunnlag Fjellsiden nord
Donnie Allison

**Dunkiny «Donnie» Allison** (født 1939) er en tidligere fører i den amerikanske motorsporten NASCAR, som tok ti seire i løpet av sin karriere som varte fra 1960-tallet til begynnelsen av 1980-tallet. Han er bror av 1983-mesteren Bobby Allison og onkel til Davey Allison.

Donnie er nok mest kjent for sin deltakelse i et krasj i siste runde, og en påfølgende slåsskamp med Cale Yarborough i Daytona 500-løpet i 1979. Allison ledet løpet i siste runde, med Yarborough svært nær bak. Da Yarborough forsøkte å passere Allison på den siste langstrekken før mål forsøkte Allison å blokkere ham. Yarborough nektet å gi seg, og i det han gikk opp på siden av Allison kom hans venstre hjulpar utenfor banen og traff det våte og gjørmete gresset. På grunn av dette mistet Yarborough kontrollen over bilen, og traff Allisons bil midtveis på langstrekken, noe som førte til at begge traff veggen i aller siste sving. Etter at bilene stoppet på gresset innenfor banen begynte Allison og Yarborough å krangle. Etterhvert stoppet også Bobby Allison ved siden av banen, og kom for å støtte broren da en slåsskamp brøt ut. Dette var under det aller første TV-sendte NASCAR-løpet. Richard Petty, som ved krasjtidspunktet lå mer enn en halv runde bak, vant løpet. Slåsskampen skapte overskrifter over hele USA, og all publisiteten var viktig for NASCARs vekst.

Donnie var aldri en heltidsfører i NASCAR.

Allison konkurrerte også i Indianapolis 500 to ganger, med en fjerdeplass i 1970 og en sjetteplass i 1971.

## Eksterne lenker
*
Ytre Klungset naturreservat

**Ytre Klungset naturreservat** ligger på Ytre Klungset i Fauske kommune i Nordland. Naturreservatet har et areal på 85 dekar. Området er vernet for å bevare et skogsparti med stort mangfold og frodighet, og artsforekomstene av gulveis og springfrø.

## Referanser


## Eksterne lenker
* Miljøstatus: Ytre Klungset naturreservat
Bradford County

**Bradford County** er navnet på to fylker i USA:

*Bradford County (Florida) 
*Bradford County (Pennsylvania)
Osceola County

**Osceola County** er navnet på tre fylker i USA:

*Osceola County (Florida) 
*Osceola County (Iowa) 
*Osceola County (Michigan)
Æsholman naturreservat

**Æsholman naturreservat** ligger i Vestvågøy kommune i Nordland. Naturreservatet omfatter øyområdet Æsholman, nordvest for Utakleiv. Området ar et areal på 1&nbsp;315 dekar, hvorav 1&nbsp;176 dekar sjøareal. Området er vernet for å ivareta et viktig hekkeområde for sjøfugl.

## Referanser




## Eksterne lenker
* Miljøstatus: Æsholman naturreservat
Åholmen naturreservat

**Åholmen naturreservat** ligger i Andøy kommune i Nordland. Naturreservatet består av neset Åholmen sør for Å på østsiden av Andøya. Området har et areal på 1&nbsp;956 dekar, hvorav 1&nbsp;325 dekar landareal, 25 dekar ferskvann og 606 dekar sjøareal. Området er vernet for å bevare et viktig våtmarksområde med naturlig tilhørende vegetasjon og dyreliv. Særlig viktig er området som trekkområde for kortnebbgås og hekkeområde for våtmarksfugl.

## Referanser


## Eksterne lenker
* Miljøstatus: Åholmen naturreservat
Votnmyra naturreservat

**Votnmyra naturreservat** ligger på grensen mellom Bindal og Brønnøy kommuner i Nordland. Naturreservatet har et areal på 600 dekar. Området er vernet for å bevare et våtmarksområde i sin naturlige tilstand med tilhørende dyre- og planteliv, spesielt av hensyn til de rike og varierte myrtypene.

## Referanser
Aurland III kraftverk

**Aurland III kraftverk** er et vannkraftverk ved Vetlebotnvatn i Aurland kommune i Vestland.

Kraftverket ble åpnet i 1979 og er et kombinert kraftverk/pumpekraftverk. I sommermånedene pumpes det vann fra Vetlebotnvatn opp i Nyhellermagasinet. Vannet brukes så på vintertid til kraftproduksjon i det samme anlegget.

To reversible francisturbiner hver på 135 MW utnytter et fall på 400 meter fra Nyhellervatnet. Tilsiget er på 92 millioner m³ og nedbørfeltet er på .

Midlere årsproduksjon er på 350 GWh. Pumpeforbruket er 280 GWh. Netto produksjon er da 70 GWh.

Magasinkapasiteten er på 448 millioner m³. Nyhellermagasinet er regulert mellom 1&nbsp;438 og 1&nbsp;364 moh. Magasinet ligger delvis i Hol kommune og oppdemningen av Nyhellervatnet gjør at Nyhellervatnet, Kongshellervatnet og Ølvjuvvatnet blir ett sammenhengende vannmagasin når det ikke er nedtappet.

Etter å ha bli brukt til kraftproduksjon i Aurland III ledes vannet gjennom en tunnel til  Aurland II kraftverk.

Anlegget er eid og driftes av E-Co Energi. Statkraft eier en liten del.

## Referanser


## Kilder
* 
* NVE vannkraftdatabase
* Hafslund E-CO
Polk County (Missouri)

**Polk County** er et fylke i den amerikanske delstaten Missouri. Det ligger sørvest i staten og det grenser mot Hickory County i nord, Dallas County i øst, Greene County i sør, Dade County i sørvest, Cedar County i vest og mot St. Clair County i nordvest.

Polk Countys totale areal er 618 km² hvorav 2 km² er vann. I 2000 hadde fylket  innbyggere og administrasjonssenteret ligger i byen Bolivar.

Fylket ble grunnlagt i 5. januar 1835 av land fra Greene County og er oppkalt etter Ezekiel Polk som var oberst under Amerikanske uavhengighetskrigen. 

## Eksterne lenker
*
Åsen – Kjeldalen naturreservat

**Åsen – Kjeldalen naturreservat** ligger nordøst for Inndyr i Gildeskål kommune i Nordland. Naturreservatet har et areal på 931 dekar. Området er vernet for å bevare et område med en generelt rik flora, herunder sjeldne og svært kravfulle plantearter og forekomst av hassel, samt den tilhørende fauna.

## Referanser
Reppa kraftverk (Sogn og Fjordane)

**Reppa kraftverk** (også kalt **Aurland V**) er et vannkraftverk ved Njukebotn i Aurland kommune i Vestland.

Kraftverket ble åpnet i 1983.

En francisturbin på 9 MW utnytter et fall på 400 meter fra Reppvatnet. Midlere årsproduksjon er på 24 GWh.

Tilsiget er på 15 millioner m³ og nedslagsfeltet er på 25 km². 
Magasinkapasiteten er på 11 millioner m³. Reppvatnet er regulert mellom 1307 og 1292 moh. og Kreklevatn mellom 1477 og 1460 moh. Anlegget er hovedsakelig i drift tidlig på vinteren.

Etter å ha bli brukt til kraftproduksjon i Reppa ledes vannet gjennom en tunnel til  Aurland kraftverk.

Anlegget er eid og drives av E-Co Energi. Statkraft eier en liten del.

## Referanser


## Kilder
* 
* NVE vannkraftdatabase
* Hafslund E-CO
Dade County

**Dade County** er navnet på to fylker i USA:

*Dade County, Florida, tidligere navn på Miami-Dade County
*Dade County (Georgia)
*Dade County (Missouri)
Kjosfoss kraftverk

**Kjosfoss kraftverk** er et vannkraftverk i Flåmsdalen i Aurland kommune i Vestland.

Kraftverket utnytter vannet i Flåmselva og fallet i Kjosfossen. Flåmsbana går i bro over fossen som er en turistattraksjon. Reinungavatnet er regulert mellom 765 og 763 moh og Seltuftvannet mellom 812 og 808 moh. Rørgaten er 425 meter lang. Nedstrøms ligger Leinafoss kraftverk.

Installert effekt er 3,6 MW fra to aggregat. Midlere årsproduksjon er på 14,6 GWh.

Anlegget er eid og driftes av Bane Energi. Ett aggregat med ca 25% av produksjonen brukes til drift av jernbane, resten går til vanlig forbruk i området. 

Kraftverket ble formgitt av Gudmund Hoel (1877-1956) ved NSBs arkitektkontor. 

## Jernbanestrøm
Kjosfoss var sammen med Hakavik et av landets to kraftverk som kun produserte strøm direkte til jernbanefrekvens, 16 2/3&nbsp;Hz.
## Historie
 
Kraftverket ligger tett inntil Kjosfossen holdeplass på Flåmsbana. Kraftstasjonens gulv ble lagt i høyde med skinnegangen slik at materialer kunne fraktes rett inn. Ved Bergensbanens anlegg (1898) ble det bygget et lite kraftverk med 80 meter fallhøyde. Staten hadde sikret seg fallrettene i fossen og strømmen ble brukt blant annet ved driving av Gravhalstunnelen. Vatnahalsen hotell fikk også strøm fra verket. 

Den første kraftstasjonen ved Kjosfossen var en av de første i Sogn og Fjordane. Murene er fortsatt synlige ovenfor Kjosfossen holdeplass. Når huldra underholder togturistene om sommeren, benyttes murene som kulisse. 

Ved anlegget av Flåmsbanen ble det bygget en større kraftstasjon med mer fallhøyde. Reguleringen av Reinungavatnet ble også utvidet. Stasjonen ble bygget av NSB av hensyn til kraftforsyning til Flåmsbanas elektriske drift. Stasjonen ble satt i drift 27. oktober 1944 og noen uker senere kunne togene på Flåmsbana kjøre på strøm. Opprinnelig var det installert 3,5 MW effekt. Kraftverket ble i 1969 bygget ut til 14 MW ifølge Gubberud og Sunde. Etter at elektrifiseringen av Bergensbanen nådde Myrdal, leverer Kjosfossen kraftstasjon strøm også til tog på Bergensbanen.

## Referanser


## Kilder
* 
* NVE vannkraftdatabase
* Bane Nor 

## Eksterne lenker
* Bilde av kraftverket og jernbanen
Polk County (Florida)

**Polk County** er et fylke i den amerikanske delstaten Florida. Det ligger i de sentrale delene av staten og det grenser mot Lake County i nord, Orange County i nordøst, Osceola County i øst, Okeechobee County og Highlands County i sørøst, Hardee County i sør, Manatee County i sørvest, Hillsborough County i vest og mot Sumter County og Pasco County i nordvest.

Polk Countys totale areal er 5 206 km² hvorav 351 km² er vann. I 2004 hadde fylket 524 389 innbyggere og administrasjonssenteret ligger i byen Bartow og fylkets største by er Lakeland.

Fylket ble grunnlagt i 1861 som Floridas 39. fylke av land fra Hillborough County og er oppkalt etter USAs ellevte president, James Knox Polk.

## Eksterne lenker
* 
* History of Polk County
Das Judenthum in der Musik

«**Das Judenthum in der Musik**» (tysk: «Jødedom i musikken») (opprinnelig utgitt under tittelen «Judentum») er et essay av Richard Wagner, som hovedsakelig angriper jøder, blant annet Giacomo Meyerbeer og Felix Mendelssohn. Essayet ble utgitt under et pseudonym i *[[Neue Zeitschrift für Musik]]* (*NZM*) i Leipzig i september 1850. Den ble gjenutgitt i en langt mer utvidet versjon under Wagners navn i 1869.

## Eksterne lenker
* Das Judenthum in der Musik (1869) – full text (german)
* Wagners musikk blir spilt i Israel
* Den fulle teksten av Judaisme i Musikken, av Richard Wagner, oversatt til engelsk av William Ashton Ellis.
Polk County (Arkansas)

**Polk County** er et fylke i den amerikanske delstaten Arkansas. Det ligger vest i staten og det grenser mot Scott County i nord, Montgomery County i øst, Howard County i sørøst og mot Sevier County i sør. Det har også grense mot delstaten Oklahoma i vest.

Polk Countys totale areal er 2 234 km² hvorav 8 km² er vann. I år 2000 hadde fylket 20 229 innbyggere og administrasjonssenteret ligger i byen Mena.

Fylket ble grunnlagt i 1844 av land fra Greene County og er oppkalt etter James Knox Polk som var USAs ellevte president. 

## Eksterne lenker
*
Giacomo Meyerbeer

**Giacomo Meyerbeer Jacob** (født 5. september 1791, død 2. mai 1864) var en tysk komponist av jødisk herkomst. Han het opprinnelig Jacob Liebmann Beer, navnet Meyer tok han etter sin arveonkel, og Giacomo (den italienske formen for *Jacob*) etter studier i Italia.
Han var virksom i Italia på oppfordring av Salieri, og fra 1826 særlig i Paris. Han var en av sin tids største operakomponister; en av hans mest kjente operaer er *[[Afrikanerinnen]]*.

## En nyskaper
Meyerbeer huskes først og fremst som en av skaperne av 1800-tallets *Grand Opera* i Frankrike.  Disse bredt anlagte verkene var kjennetegnet ved overdådige massescener, ballettinnslag og en dristig iscenesetting, og temaene ble hentet fra mer eller mindre «obskure» historiske hendelser.

Den første operaen i denne nye stilen var *Robert le Diable* fra 1831. Selv om den ikke antar de samme dimensjonene som senere verk i genren, er verket banebrytende både med hensyn til musikk og innhold.  Kontrasten til de operaene Meyerbeer skrev i italiensk stil i tidsrommet 1817-1824 er likevel slående: Disse var sterkt inspirert av Rossini, og hadde sogar resativer med akkompagnement av cembalo eller hammerklaver.  Allerede rundt 1815 ble dette ansett som utdatert når det gjaldt seriøse operaer.

Med *Les Huguenots* fra 1836 og *Le Prophéte* fra 1849 befestet Meyerbeer sin stilling som en av Frankrikes fremste operakomponister i første halvdel av 1800-tallet.  I disse spektakulære verkene med handling hentet fra to dramatiske hendelser på 1500-tallet var det ikke spart på noe som helst, og som datidens motstykke til nåtidens påkostede actionfilmer og musikaler, trakk operaene et formidabelt publikum.  

Ved inngangen til 1850-årene hadde imidlertid Giuseppe Verdi og Richard Wagner skapt seg solide navn som operakomponister, og deres verker var nok en viktig årsak til at Meyerbeers operaer gradvis tapte seg i popularitet.  

### Operaer

* *Jephtas Gelübde* (1812)
* *Wirth und Gast, oder Aus Scherz Ernst* (1813)
* *Romilda e Costanza* (1817)
* *Semiramide riconosciuta* (1819)
* *Emma de Resburgo* (1819)
* *Margherita d'Anjou* (1820)
* *L'Esule di Granata* (1822)
* *Il Crociato in Egitto* (1824)
* *Robert av Normandie* (*Robert le Diable*) (1831)
* *Hugenottene* (*Les Huguenots*) (1836)
* *Ein Feldlager in Schlesien* (1844)
* *Le Prophète* (*Der Prophet*) (1849)
* *L'Étoile du Nord* (revisjon av *Ein Feldlager in Schlesien*) (1854)
* *Dinorah ou Le Pardon de Ploërmel* (1859)
* *Afrikanerinnen* (*L'Africaine*) (1865, posthumt)

## Litteratur
* 
* Adolph Kohut: *Meyerbeer*. Philipp Reclam jun., Leipzig 1890. (=*Musiker-Biographien* 12) (=*Reclams Universal-Bibliothek* 2734) Biblioteca Digital Hispánica Digitalisat
* Reiner Zimmermann: *Giacomo Meyerbeer. Eine Biografie nach Dokumenten.* Edition Parthas, Berlin 1991, ISBN 3-932529-23-5.
* 

## Referanser


## Eksterne lenker
* 
* 
* 
* 
* 
* ''The Meyerbeer Fan Club'', meyerbeer.com
*
Leinafoss kraftverk

**Leinafoss kraftverk** er et vannkraftverk ved Flomsgjelet i Aurland kommune i Vestland.

Det første kraftverket ble åpnet i 1932, med 300&nbsp;kW. Det var i drift til 1993. Det moderniserte kraftverket ble åpnet i 1994.

Stasjonsbygningen ligger i friluft i Flåmsdalen. Lenger oppe i vassdraget ligger Kjosfoss kraftverk

To francisturbiner på hhv 3,4 og 1,4 MW utnytter et fall på 55 meter fra inntak i Flåmselvi. Tilsiget er på 15 millioner m³ og nedslagsfeltet er på 25 km². Midlere årsproduksjon er på 23 GWh.

## Referanser


## Kilder
* 
* NVE vannkraftdatabase
* E-Co energi
* Aurland Energiverk
Theodor Weinlig

**Christian Theodor Weinlig** (født 25. juli 1780, død 7. mars 1842) var en tysk musikklærer, komponist, og kordirigent i Dresden og Leipzig.

Weinlig var født i Dresden, og ble øvet musikalsk av sin onkel Christian Ehregott Weinlig, og fra Stanislao Mattei i Bologna, hvor han var medlem av Accademia Filarmonica di Bologna. Fra 1814 til 1817 jobbet han som kantor for Kreuzkirche i Dresden. I 1823 ble han Thomaskantor i Leipzig, en stilling han beholdt helt til sin død. 

Blant hans mest kjente elever var pianisten Clara Schumann og komponisten Richard Wagner.

## Referanser
Juni Anker-Hansen

**Juni Anker-Hansen** er en av rollefigurene i såpeserien Hotel Cæsar på TV 2 og spilles av Anette Hoff. Juni er Georg Anker-Hansens eldste datter, og er også den av barna hans som har vist størst forretningssans, selv om hun dog aldri fikk noen anerkjennelse som forretningskvinne av sin far.

Tidligere i serien var Juni gift med Ragnar Lunde, som hun hadde møtt i studietiden på NHH, men deres ekteskap sjanglet mye og etter hvert ble de separert og skilt. Sammen med Ragnar har Juni barna Albert og Victoria. I begynnelsen av serien var Juni alkoholiker, men hun ble etter hvert tørrlagt.

Juni har hatt flere jobber på hotellet, i starten av serien var hun økonomisjef. Etter noen år i hotellets ledelse ble hun statssekretær i Nærings- og handelsdepartementet da Christian Borchmann var minister i den fiktive regjeringen til Konservativt Midtparti. En periode var hun også selv Nærings- og handelsminister. Nå er hun imidlertid tilbake i konsernet igjen. Etter en krangel mista hun hukommelsen og visste ikke mye en stund, men etterhvert kom den tilbake. 

Hun er i dag i Australia for å finne sin søster.

**Juni Anker-Hansen**
*Foreldre: Georg Anker-Hansen, Ingeborg Thorax Anker-Hansen (biologisk mor er Dagny)
*Stemor: Ninni Anker-Hansen
*Besteforeldre: Astrid Anker-Hansen, Hugo Anker-Hansen sr.
*Søsken: Jens August Anker-Hansen, Charlotte Anker-Hansen (halvsøster, gjennom Georg), Storm Liland Anker-Hansen (halvbror, gjennom Georg)
*Ekteskap: Ragnar Lunde (1981-2000, 2001-2003)
*Forhold: Rolv Espevoll, Harald Hildring, Arne Marcussen, Christian Borckmann, Scott Wallace, Magnus Falsen, Viggo Hauge, Arnfinn Lycke. 
*Barn: Albert Lunde (født 1981), Victoria Lunde (født 1982)
*Barnebarn: Måne Lillevik Lunde, Sol Lillevik Lunde
Flytebro

**Flytebro** er en bro som hviler på vannet, oftest ved hjelp av pongtonger. De blir ofte benyttet som midlertidige løsninger og til militært bruk.

Nordhordlandsbrua er et eksempel på en permanent flytebro. Broen er verdens lengste uten forankring til sidene.

Pongtongbroer er flytebroer støttet ved lekter-eller-båt-liknende pongtonger som støtter brodekket og dets dynamiske laster.  Broene bæres oppe av pongtongenes oppdrift.
Ofte blir denne brotypen benyttet der hvor det er vanskelig eller umulig å sette ned pilarer.

Flytebroene følger vannets bevegelser med flo og fjære i sjø. Disse pongtongene er som regel forankret, enten i bunn eller til land.

Arkhimedes (ca. 287-212 f.Kr.) fant ut at oppdriften er lik vekten av den fortrengte væskemengde. En kan med dette beregne lastkapasiteten til en flytebro.

## Norske flytebroer
Den første flytebroen i Norge var Øybrua i Kragerø som ble bygget i 1889. Den var i bruk fram til 1956.

*Bergsøysundbrua, i Møre og Romsdal
*Nordhordlandsbrua, i Hordaland

## Referanser
Humber Hornet

**FV1620 Humber Hornet** var en britisk panserjager utviklet spesielt for slipp fra fly. Den var basert på Humber FV1611 og så bare tjeneste med britiske fallskjermstyrker fra 1965. Den ble ikke bygget i stort antall og ble erstattet allerede på begynnelsen av 1970-tallet.

*Malkara* var navnet på et missil utviklet i samarbeid mellom Australia og Storbritannia. Den hadde en ladning tilstrekkelig til å slå ut selv de tyngste og best pansrede stridsvognene på den tiden.

## Eksterne lenker
* Australsk artikkel som omhandler Hornet med bilder.
Ottar Fiskum

**Ottar Fiskum** (født 10. mai 1913, død 29. september 1988) var en musiker og dirigent fra Harran i Grong, Nord-Trøndelag. 

Fiskum mottok Nord-Trøndelag fylkes kulturpris i 1983, for et omfattende om langvarig arbeid for musikklivet i regionen. Han startet *Namdal symfoniorkester* i 1946, og ledet orkesteret i 36 år. Han var dirigent for *mannskoret Luren* i Harran i ca. 30 år, og for *Grong blandakor* i over 35 år. Han var også organist i Grong i 27 år.

Ottar Fiskum er far til fiolinisten, professor Bjarne Fiskum og organisten Magnar Fiskum.

## Litteratur
*
Norveg

**Norveg – senter for kystkultur og kystnæring** er en del av Museet Midt IKS i Nærøysund kommune i Trøndelag. Norveg rommer historisk utstilling, kafé, galleri og kulturhus. 

Museet ligger i kommunesenteret Rørvik, nær hurtigrutekaien, og er et karakteristisk landemerke langs kysten. Museets nybygg, som ble åpnet av Kong Harald 16. juni 2004, er tegnet av arkitekt Gudmundur Jonsson, og ble nominert til en av Europas viktigste arkitekturpriser, Den europeiske unionens pris for samtidsarkitektur: "Ludwig Mies van der Rohe"-prisen 2005. 

Kystmuseet i Nord-Trøndelag, Norveg omfatter i alt om lag 15 punkter i Rørvik med Berggården, foruten Vågsenget og det fraflyttede fiskeværet Sør-Gjæslingan.  

## Historikk
Museets grunnlegger Paul Woxeng (1883–1967) begynte sitt kulturhistoriske innsamlingsarbeid i 1919, og bygde i 1932 et eget hus til samlingene på sin egen gård *Vågsenget*. I 1970 kjøpte Vikna kommune samlingen, og en del av eiendommen ble avdelt som museum. Senere på 1970-tallet ble *Woxengs Samlinger* flyttet til *Berggården*.

## Tusenårssted
Norveg ble kåret til tusenårssted i Nord-Trøndelag. 

## Årets museum 1997
På det nasjonale museumsmøtet i 1997 ble *Kystmuseet i Trøndelag, Woxengs Samlinger* kåret til «Årets museum». Prisen var da nyinnstiftet, og Woxengs samlinger var første prismottager.

## Inngår i Museet Midt
Kystmuseet er en avdeling i regionmuseet Museet Midt. Museet Midt består i tillegg av Norsk Sagbruksmuseum, Kunstmuseet i Nord-Trøndelag og Namdalsmuseet, alle i Namsos, samt ubemannede museer i seks kommuner i Namdalen.

## Bildegalleri

Fil:Paul Woxengs byste ved Norveg 01c.jpg|Museumsstifteren Paul Woxengs byste ved Norveg 


## Referanser


## Eksterne lenker
* Museum Midt IKS Avd. Norveg – Kystkultursenter
Maria Borelius

**Maria Borelius** (født  6. juli 1960) er en svensk journalist og tidligere politiker (moderat), riksdagsmedlem og statsråd (2006). Hun var handelsminister fra 6. til 14. oktober 2006 i regjeringen Reinfeldt. Grunnen til hennes avgang var at hun hadde fått hard kritikk for blant annet skatteplanlegging og bruk  av svart arbeidskraft. Samtidig forlot hun både sin riksdagsplass og politikken.
## Liv og virke
### Yrkeskarriere
Borelius er utdannet biolog, men ble kjent som journalist, programleder og forfatter. Hun startet sin TV-karriere med programmet *Trekvart* i 1989, der hun var en av fire programledere. Hun har også vært programleder for vitenskapsprogrammene «Nova» , «Vetenskapens värld» og «Vetandets värld». Borelius har utgitt flere populærvitenskapelige artikler og bøker, samt bøker om foreldrerollen.

Sammen med Annie Wegelius startet Borelius i 1998 mediebedriften K-world som hadde e-læring som forretningsidé. Bedriften ble avviklet i 2002 etter at 700 millioner kroner i kapital hadde gått tapt.

### Handelsminister i åtte dager
Borelius' åtte dager i regjeringen var preget av skandaler. Først ble det avslørt at hun hadde brukt svart arbeidskraft i hjemmet, noe hun forsøkte å unnskylde med at hun ikke hadde råd til å betale, til tross for at ekteparets sammenlagte inntekt på nittitallet var svært høyt. Det ble deretter avslørt at hun ikke hadde betalt TV-lisens, noe hun ble politianmeldt for. Deretter ble det avslørt at hennes familie har en bolig i Falsterbo og bolig i Cannes som eies av et selskap i skatteparadiset Jersey. Hensikten med dette var å unngå svensk formuesskatt. 

Statsminister Fredrik Reinfeldt ba fredag den 13. oktober 2006 advokat Johan Gernandt sammen med Borelius å granske hennes privatøkonomi. Dagen etter meddelte statsministeren at Borelius hadde søkt avskjed som handelsminister, noe han aksepterte.

### Forfatterinne
Borelius utga i 2018 boken *Hälsorevolutionen : vägen till en antiinflammatorisk livsstil*, og boken ble raskt en salgssuksess. Den ble i 2019 oversatt til norsk og utgitt med tittelen *Helserevolusjonen - veien til en antiinflammatorisk livsstil*. Boken tar utgangspunkt i forfatterens egne erfaringer med å legge om til et såkalt antiinflammatorisk kosthold som angivelig skal gi bedre helse. Medisinske eksperter har stilt seg tvilende til påstandene som fremsettes i boken.

## Referanser


## Eksterne lenker
*
Darlington Raceway

**Darlington Raceway** er en motorsport-bane bygget for NASCAR-løp, som ligger nær Darlingon, Sør-Carolina, USA.

Darlington Raceway var den første banen som ble bygget for NASCAR-løp, og er en eggformet, oval bane hvor den ene enden er smalere enn den andre. Denne banelayouten sørger for at mekanikerne har problemer med å sette opp bilene slik at de er effektive i begge ender av banen.

## Se også
* NASCAR
Irwindale Speedway

**Irwindale Speedway** er en motorsport-bane i Irwindale, California, USA. Banen brukes hovedsakelig til regionale NASCAR-løp, samt løp i drifting-seriene D1 Grand Prix og Formula D.

## Eksterne lenker
*